14. 
Fastsættelse 
af 
sagsbehandlingsfrister 
på 
det 
sociale 
område 
og 
arbejdsmarkedsområdet (Åben)
Tidl. politisk behandling
BY, 19.03.24, pkt. 6, BY, 24.11.20, pkt. 16 
Forventet sagsgang
AU, BS-U, SS-U, ØK, BY, høring, AU, BS-U, SS-U, 
ØK, BY
Lovgrundlag
Lov om retssikkerhed og administration på det sociale 
område (benævnt retssikkerhedsloven)
SAGENS INDHOLD
Byrådet skal i denne sag tage stilling til fastsættelse af sagsbehandlingsfrister efter retssikkerhedslovens § 
3, stk. 2, samt til den fremadrettede proces for fastsættelse af nye sagsbehandlingsfrister. Sagen sendes i 
høring hos Ældrerådet og Handicaprådet. 
Kommunerne skal inden for visse love på det sociale område og arbejdsmarkedsområdet fastsætte og 
offentliggøre frister for hvor lang tid, der må gå fra modtagelsen af en ansøgning til, at afgørelsen skal være 
truffet. 
Byrådet i [adresse] har siden 2007 fastsat og offentliggjort sagsbehandlingsfrister. Fristerne 
opdateres løbende bl.a. gennem godkendelse af kvalitetsstandarder på både ældre- social-, børne- og 
familieområdet. 
Ankestyrelsen udsendte 15. december 2023 en generel udtalelse til landets 98 kommuner. Udtalelsen 
rummer en præcisering af forståelsen af retssikkerhedslovens § 3, stk. 2.  Baggrunden er, at Ankestyrelsen 
over en periode har modtaget henvendelser fra forskellige borgere om kommunernes offentliggørelse af 
frister efter bestemmelsen.
Af Ankestyrelsens udtalelse fremgår, at Ankestyrelsen har gennemgået tilgængelige oplysninger om 
sagsbehandlingsfrister på det sociale område på alle kommuners hjemmesider. Desuden har 
Ankestyrelsen gennemgået de henvendelser, de har modtaget om kommunernes offentliggjorte 
sagsbehandlingsfrister. Det har ført til, at Ankestyrelsen finder anledning til at foretage en høring af 15 
kommuner, heriblandt Favrskov Kommune.
I brev af 18. december 2023 sendte Ankestyrelsen på den baggrund en høring til Favrskov Kommune. 
Ankestyrelsen anmodede i den forbindelse Byrådet om at redegøre for, hvordan kommunen ville sikre, at 
fastsættelse af frister for sagsbehandlingen lever op til lovgivningen. Ankestyrelsen skulle bruge udtalelsen 
til at vurdere, om der er anledning til at rejse en tilsynssag over for Favrskov Kommune.
Byrådet godkendte 19. marts 2024 en udtalelse til Ankestyrelsen som svarede på Ankestyrelsens høring 
af 18. december 2023. I udtalelsen blev der redegjort for, hvordan Favrskov Kommune fastsætter, 
offentliggør og følger op på sagsbehandlingsfrister. 
I udtalelsen oplystes det også, at forvaltningerne i forbindelse med Ankestyrelsens henvendelse har 
konstateret, at det på baggrund af Ankestyrelsens præcisering vil være relevant at fastsætte og 
[adresse]: EMN-2024-00937
Dok-ID: 3704501
Sagsbehandler: gitth
Byråd
25. juni 2024  19:00
offentliggøre sagsbehandlingsfrister for en række yderligere ansøgningssager, og at Byrådet vil blive 
forelagt en sag herom i juni 2024.
VURDERING
Fastsættelse af nye sagsbehandlingsfrister 
Af 
retssikkerhedsbekendtgørelsen 
fremgår 
hvilke 
retsområder 
(love), 
der 
er 
omfattet 
af 
retssikkerhedslovens § 3, stk. 2. Der er pt. oplistet 19 love. [adresse] har siden 2007 fastsat og 
offentliggjort sagsbehandlingsfrister i de ansøgningssager, som er omfattet af de 19 love.
Hverken ressortministerierne for de respektive love eller Ankestyrelsen giver en generel udmelding om, 
hvilke præcise ansøgningssager, der skal fastsættes frister for. Det er derfor op til de enkelte kommuner 
selv at gennemgå de 19 love herunder eventuelle løbende lovændringer for på den baggrund at vurdere, 
hvilke sagsbehandlingsfrister, der bør fastsættes og offentliggøres. Det kan i den forbindelse desuden 
nævnes, at det i mange tilfælde ikke er helt entydigt, hvornår der er tale om en ansøgningssag. Dette 
understøttes også af, at Ankestyrelsen som ovenfor nævnt har fundet anledning til at sende en generel 
udtalelse om forståelsen af bestemmelsen til alle kommuner. 
Som tidligere oplyst har forvaltningerne på baggrund af Ankestyrelsens præcisering vurderet, at der 
mangler at blive fastsat sagsbehandlingsfrister i enkelte ansøgningssager. I vedhæftede bilag er der 
redegjort for forvaltningernes forslag til de nye sagsbehandlingsfrister, som Byrådet skal tage stilling til.
De foreslåede sagsbehandlingsfrister er udarbejdet på baggrund af en konkret vurdering af den forventede 
sagsbehandlingstid i den enkelte ansøgningssag, herunder hvor tidskrævende de enkelte sagsgange er 
(bl.a. involvering af eksterne parter), og hvor omfattende dokumentationskravene er. Ved fastsættelsen er 
Favrskov Kommune ambitiøs ift. at sikre, at sagsbehandlingen, er så hurtig som mulig. Samtidigt er det 
også 
vigtigt, 
at 
sagsbehandlingsfristen 
er 
realistisk. 
I 
den 
forbindelse 
kan 
nævnes, 
at 
sagsbehandlingsfristerne i henhold til vejledningen om retssikkerhed og administration på det sociale 
område og ombudsmandens praksis, skal være realistiske i 80-90% af sagerne. 
Det kan i øvrigt oplyses, at der med henblik på at sikre borgerne det bedst mulige overblik over 
sagsbehandlingsfrister også er offentliggjort sagsbehandlingsfrister på kommunens hjemmeside på 
områder, hvor der ikke er pligt til at offentliggøre sagsbehandlingsfrister. Det er fx sager, hvor fristen er 
bestemt ved lov (og således ikke skal fastlægges lokalt), sagsbehandlingsfrister i sager, der ikke er 
egentlige ansøgningssager, samt frister i ansøgningssager efter anden lovgivning. 
Fremtidig proces for fastsættelse af sagsbehandlingsfrister 
Det er vigtigt, at kommunen hurtigt og smidigt kan fastsætte og offentliggøre sagsbehandlingsfrister for nye 
ansøgningssager, så borgerne kan se fristerne umiddelbart efter lovens vedtagelse. 
Når der i dag vedtages ny lovgivning, som kræver fastsættelse af nye sagsbehandlingsfrister, behandles 
de nye frister som oftest i forbindelse med kommende planlagte sager såsom fx revideringer af 
kvalitetsstandarder eller i særskilte sager om den nye lovgivning. Med denne praksis kan der dog gå nogle 
måneder fra loven er offentliggjort til fristen behandles politisk, hvormed der formelt eksisterer en periode 
uden en politisk fastsat frist.
For at imødekomme dette foreslås det, at Byrådet giver forvaltningerne kompetence til at fastsætte nye 
foreløbige sagsbehandlingsfrister, som vil være gældende indtil den politiske behandling, finder sted. 
Hermed stadfæstes den eksisterende praksis politisk. Når forvaltningen fastsætter foreløbige frister, vil der 
ske en orientering om dette i det relevante politiske fagudvalg, hvoraf det fremgår, hvornår den politiske 
behandling af fristen vil finde sted. Umiddelbart herefter vil fristen blive offentliggjort.
Skulle der være frister, som ikke er inkluderet i de kvalitetsstandarder, der løbende behandles politisk, og 
som heller ikke behandles i øvrige planlagte sager, vil den politiske behandling ske i forbindelse med sagen 
om ”Opfølgning på sagsbehandlingsfrister” som forelægges Byrådet hvert andet år. Det sikres således, at 
Handicaprådet og Ældrerådet vil blive hørt i samtlige sager, hvor der fastsættes nye frister indenfor deres 
respektive ansvarsområder.
Uden en delegering af kompetencen til forvaltningerne til at fastsætte nye foreløbige sagsbehandlingsfrister 
vil der skulle fremsendes en sag til politisk behandling umiddelbart efter, at der er sket en ændring i 
lovgivningen, som kræver fastsættelse af nye frister. Dette vil resultere i et øget administrativt 
ressourceforbrug til forberedelse og behandling af politiske sager. Det er usikkert, hvor ofte der fremadrettet 
vil være behov for at vedtage nye sagsbehandlingsfrister. Lovgivningen på det sociale område ændres ofte 
og indimellem flere gange om året. Andre år vil der ikke være anledning til at foretage tilføjelser eller 
ændringer.
Det bemærkes, at retssikkerhedsloven giver mulighed for, at Byrådet kan delegere kompetencen til 
fastsættelse af sagsbehandlingsfrister til et stående udvalg eller til forvaltningerne. 
   
ØKONOMI
Sagen har ingen økonomiske konsekvenser. 
INDDRAGELSE
Sagen samt sagens bilag sendes i høring hos Handicaprådet og Ældrerådet.
De godkendte sagsbehandlingsfrister offentliggøres på kommunens hjemmeside, hvilket er et krav i 
retssikkerhedsloven.    
INDSTILLING
Direktørerne for Børn og Kultur, Social og Sundhed samt Job og Økonomi indstiller til Byrådet:
1.
At de sagsbehandlingsfrister, som fremgår af bilaget, godkendes.  
2.
At Byrådet giver forvaltningerne kompetence til at fastsætte nye foreløbige sagsbehandlingsfrister, 
som vil være gældende indtil, den politiske behandling finder sted.
3.
At sagen sendes i høring hos Handicaprådet og Ældrerådet. 
BESLUTNING
Børne- og Skoleudvalget, 4. juni 2024:
Fraværende: Ingen
Indstilles godkendt.
Arbejdsmarkedsudvalget, 4. juni 2024:
Fraværende: Ingen
Indstilles godkendt.
Social- og Sundhedsudvalget, 6. juni 2024:
Fraværende: Malene Hermansen
Indstilles godkendt.
Økonomiudvalget, 18. juni 2024:
Fraværende: Ingen
Indstilles godkendt.
Byrådet, 25. juni 2024:
Fraværende: Jean Nielsen, Søren Andresen
Godkendt.
Bilag

Notat om fastsættelse af sagsbehandlingsfrister (3704735)
